
Napirend száma: ………………

a Képviselő-testület
2023. február 23-i ülésére

Tisztelt Képviselő-testület!

Tárgy:
Az Önkormányzat tulajdonában álló lakatlan lakások elidegenítésre történő
kijelölése

I. Előzmények

Budapest Főváros XIV. Kerület Zugló Önkormányzata Képviselő-testülete 2022. május 26. napján, 153/2022. (V. 26.) önkormányzati határozatával elfogadta, 2022. június 30. napján valamint 2022. augusztus 29. napján a 214/2022. (VI. 30.) és 276/2022. (VIII. 29.) önkormányzati határozataival módosította a Budapest Főváros XIV. Kerület Zugló Önkormányzata 2022. évi lakáshasznosítási tervét. Az elfogadott terv szerint az önkormányzat erre az évre összesen 71 db lakás értékesítését tervezi az alábbi bontás szerint. 
	
Értékesíteni tervezett lakások száma:

	Összkomfortos
	2
	
	

	Komfortos
	13
	
	

	Félkomfortos
	12
	
	

	Komfort nélküli
	25
	
	

	Szükséglakás
	19
	
	



Budapest Főváros XIV. Kerület Zugló Önkormányzata 2022. évi lakáshasznosítási tervének módosításával kapcsolatban az előterjesztésről a Képviselő-testület a 2023. február 23-i ülésén dönt. A vonatkozó határozati javaslat elfogadása esetén az értékesíteni tervezett lakások száma az alábbiak szerint módosul:

Értékesíteni tervezett lakások száma:
	Összkomfortos
	2
	

	Komfortos
	18
	

	Félkomfortos
	12
	

	Komfort nélküli
	25
	

	Szükséglakás
	19
	


Az előterjesztés határozati javaslatai a 2022. évi lakáshasznosítási terv - komfortos komfortfokozatú lakásokon kívüli - egyéb komfortfokozatú értékesíteni tervezett lakások számainak módosítását nem teszik szükségessé.

Jelen előterjesztésben 9 db lakás elidegenítésre történő kijelölésére teszünk javaslatot.

	sor-szám
	                  lakás címe
	helyrajzi szám
	komfortfokozat
	alapterület   (nm)

	1.
	1143 Bp., Gizella út 59. fszt. 1.
	32331/0/A/1
	komfortos
	26

	2.
	1141 Bp., Szenice utca 8. as. 3.
	31268/84/A/3
	komfortos
	35

	3.
	1143 Bp., Szobránc utca 16. 3. em. 4.
	32520/0/A/18
	komfortos
	43

	4.
	1147 Bp., Telepes utca 8. B. ép. fszt. 9.
	31108/0/B/7
	komfortos
	29

	5.
	1149 Bp., Bíbor utca 5. 1. em. 17.
	32018/0/A/15
	félkomfortos
	29

	6.
	1146 Bp., Thököly út 85. B. ép. fszt. 9A.
	32583/0/B/3
	félkomfortos
	35

	7.
	1143 Bp., Cserei utca 1/B. as. 4.
	32597/0/A/2
	komfort nélküli
	20

	8.
	1147 Bp., Benkő utca 5. fszt. 2.
	31485/4/A/2
	komfort nélküli
	30

	9.
	1147 Bp., Fűrész utca 23. mfszt. 3.
	31337/0/A/3
	komfort nélküli
	30



A kiválasztott lakások társasházban találhatóak.

A fenti lakások elidegenítéséből származó bevételek felhasználására a hatályos jogszabályokban foglaltak az irányadók.

II. Vélemények

Fentiek alapján javasolom a fentebb felsorolt ingatlanok elidegenítésre történő kijelölését. 
Jogi szabályozási környezet:
Budapest Főváros XIV. Kerület Zugló Önkormányzata tulajdonában álló lakások és nem lakás céljára szolgáló helyiségek elidegenítésének egyes feltételeiről szóló 26/2020. (VI. 26.) önkormányzati rendelet (a továbbiakban: Elidegenítési rendelet) 1. § (1) bekezdése szerint:
„E rendelet hatálya kiterjed: 
a) Budapest Főváros XIV. Kerület Zugló Önkormányzata (a továbbiakban: Önkormányzat) tulajdonában álló épületben lévő, bérbeadott
aa) lakásra,
ab) nem lakás céljára szolgáló helyiségre, 
b) társasházban lévő önkormányzati tulajdonú
ba) lakásra, 
[bookmark: _Hlk3395275]bb) az ingatlan-nyilvántartásban az Önkormányzat tulajdonában lévő önálló ingatlanként bejegyzett nem lakás céljára szolgáló helyiségre,
ha elidegenítésük adásvétel jogcímén történik.”

Továbbá az Elidegenítési rendelet 2. §-a rögzíti, hogy:
„Az Önkormányzat tulajdonában lévő lakás és nem lakás céljára szolgáló helyiség (a továbbiakban: helyiség) elidegenítésére e rendeletben nem szabályozott kérdésekben, ideértve a helyiségek nem adásvétel úján történő elidegenítését is, az önkormányzat vagyonáról, a vagyontárgyak feletti tulajdonosi jogok gyakorlásról szóló önkormányzati rendelet (a továbbiakban: Vagyonrendelet) szabályait alkalmazni kell kivéve azokat az eseteket, ha e rendelet szerint az Önkormányzat tulajdonában álló lakások vagy nem lakás céljára szolgáló helyiségek bérbeadásának feltételeit szabályozó rendeleteket (a továbbiakban: bérleti rendeletek) kell alkalmazni. „

Ugyanezen rendelet 4. § (1) bekezdése kimondja:  
„A lakás elidegenítésének az előkészítése és végrehajtása a Polgármesteri Hivatal feladata.” 

A Polgármesteri Hivatal – értékhatártól függően – a Vagyonrendelet 36. § (1) bekezdés a) pontja, illetve 36. § (2) bekezdés a) pontja alapján jár el.

A Vagyonrendelet 36. § (1) bekezdés a) pontja az alábbiak szerint rendelkezik:

„Eltérő rendelkezés hiányában kizárólag nyilvános versenytárgyalás útján, az összességében legelőnyösebb ajánlatot tevő részére a (8) bekezdés kivételével– a szolgáltatás és ellenszolgáltatás értékarányosságának biztosításával – kell eladni az ingatlant, ha a forgalmi értéke eléri az bruttó 10 millió forintot.”

A Vagyonrendelet 36. § (2) bekezdés a) pontja az alábbiak szerint rendelkezik: 
„Hirdetmény útján pályázat nélkül az összességében legelőnyösebb ajánlatot tevő részére - a (8) bekezdés kivételével – a szolgáltatás és ellenszolgáltatás értékarányosságának biztosításával - kell a) eladni az ingatlant, ha a forgalmi értéke nem éri el a bruttó 10 millió forintot.”

A Vagyonrendelet 16. § (1) bekezdésének a) pontja, valamint a 17. § (1) bekezdése alapján a tulajdonosi joggyakorlást megelőzően az adott lakásvagyon forgalmi (piaci) értékét 2 db 6 hónapnál nem régebbi forgalmi értékbecslés alapján kell meghatározni. A forgalmi értékbecslések megrendelésére – gazdasági és gyakorlati szempontokból – az elidegenítésre történő kijelölést követően kerül sor.

Ingatlan értékesítés esetén a nemzeti vagyonról szóló 2011. évi CXCVI. törvény 14. § (2) bekezdése alapján a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg.

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 62. §-a az elidegenítésből származó bevételek felhasználásával kapcsolatban az alábbi előírásokat tartalmazza:

„62. § (1) Az önkormányzat, az állam tulajdonából az önkormányzat tulajdonába került lakóépületeinek (a bennük lévő lakások) elidegenítéséből származó, 1994. március 31. napját követően befolyó - az (5) bekezdés szerint csökkentett - teljes bevételét a számláját vezető pénzintézetnél elkülönített számlán köteles elhelyezni.
(2) Az (1) bekezdésben meghatározott kötelezettség az állami tulajdonú lakóépületek (a bennük lévő lakások) elidegenítéséből származó, önkormányzatot megillető bevételekre is vonatkozik, tekintet nélkül arra, hogy az elidegenítésről a megszűnt tanácsi szerv vagy az önkormányzat döntött-e.
(3) Az önkormányzat az (1) és (2) bekezdésben említett bevételeit lakáscélokra és az ezekhez kapcsolódó infrastrukturális beruházásokra, különösen:
a) új lakás építésére, új vagy használt lakás megvásárlására,
b) lakóépület teljes vagy részletes felújítására, korszerűsítésére,
c) városrehabilitációra,
d) az EU-források felhasználásához szükséges önrész biztosítására,
e) önkormányzati helyi támogatás nyújtására,
f) lakóövezetbe sorolt építési telek kialakítására, közművesítésére,
g) a lakáscélú állami támogatásokról szóló külön jogszabály szerinti pályázati önrész finanszírozására, ideértve a társasházi tulajdonosoktól és a lakásszövetkezetektől átvállalt önrészt is,
h) a 34. § (3) bekezdésében említett önkormányzati lakbértámogatás nyújtására, továbbá
i) az állampolgár tulajdonában álló lakásra - ideértve az államosított lakást is - 1953. április 1. napja előtt bármilyen jogcímen, illetőleg azt követően a lakásügyi hatóság kiutaló határozata alapján létrejött lakásbérlet (a továbbiakban: kényszerbérlet) felszámolására
használhatja fel. A felhasználás részletes szabályait önkormányzati rendeletben kell meghatározni.”

A Vagyonrendelet 20. § (1) bekezdése szerint:
„Az ingatlanértékesítésből származó bevételeket elkülönítetten, Zuglói Fejlesztési Alapként kell nyilvántartani. 
Lakás elidegenítéséből származó bevétel a lakások és helyiségek bérletére, valamint az elidegenítésükre vonatkozó egyes szabályokról szóló törvényben az elidegenítésből származó bevételek felhasználására vonatkozó szabályok szerint használható fel, míg helyiség és más ingatlan elidegenítése esetén kizárólag az önkormányzati ingatlanvagyon bővítésére, karbantartására, korszerűsítésére fordítható.”

Budapest Főváros XIV. Kerület Zugló Önkormányzata 2022. évi költségvetéséről szóló Budapest Főváros XIV. Kerület Zugló Önkormányzata Képviselő-testületének 4/2022. (III. 9.) önkormányzati rendelete 15. § (1) bekezdése szerint: 
„A Zuglói Fejlesztési Alap lakás ingatlan értékesítéséből származó bevételeiből megvalósuló lakáscélú fejlesztéseket és a zárolások feloldásának sorrendjét a polgármester jogosult meghatározni.”

Főépítészi Iroda véleménye: A lakások értékesítésével kapcsolatban észrevételt nem tesz.
Gazdasági Főosztály véleménye: Észrevételt nem tesz.
Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.

III. Bizottsági vélemények
Az előterjesztést a Gazdasági Bizottság tárgyalja. 

IV. Döntési javaslatok    
I.
Budapest Főváros XIV. Kerület Zugló Önkormányzata úgy dönt, hogy elfogadja az 1. melléklet szerinti önkormányzati határozati javaslatot, az Önkormányzat tulajdonában álló lakatlan, komfortos lakások elidegenítésre történő kijelöléséről.

II.
Budapest Főváros XIV. Kerület Zugló Önkormányzata úgy dönt, hogy elfogadja a 2. melléklet szerinti önkormányzati határozati javaslatot, az Önkormányzat tulajdonában álló lakatlan, félkomfortos lakások elidegenítésre történő kijelöléséről.

III.
Budapest Főváros XIV. Kerület Zugló Önkormányzata úgy dönt, hogy elfogadja a 3. melléklet szerinti önkormányzati határozati javaslatot, az Önkormányzat tulajdonában álló lakatlan, komfort nélküli lakások elidegenítésre történő kijelöléséről.


A határozathozatalok a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése alapján egyszerű szótöbbséget igényelnek.

Budapest, 2023. február 12. 

                                                                        Rózsa András
							                   alpolgármester




                 Vida Attila
                     önkormányzati képviselő
                                                                              Lakhatási feladatok
						         felügyeletét ellátó
                                                                                                            tanácsnok

Mellékletek felsorolása:
1-3. sz. mellékletek: határozati javaslatok	
4. sz. melléklet: a határozati javaslatokban szereplő önkormányzati tulajdonú lakások tulajdoni lapjai (9 darab)

Az előterjesztést készítette: 
Lázár Magdolna	Polgármesteri Hivatal
                                               Főmérnökség/Lakáshasznosítási Osztály



1. melléklet a 123-139/2023 számú előterjesztéshez


Határozati javaslat

Budapest Főváros XIV. Kerület Zugló Önkormányzata Képviselő-testülete
..../2023. (……….) önkormányzati határozata
az Önkormányzat tulajdonában álló lakatlan, komfortos lakások elidegenítésre történő
kijelöléséről

Budapest Főváros XIV. Kerület Zugló Önkormányzata Képviselő-testülete úgy dönt, hogy Budapest Főváros XIV. Kerület Zugló Önkormányzata elidegenítésre kijelöli az alábbi tulajdonában álló lakatlan, komfortos ingatlanokat:

	sorszám
	                  lakás címe
	helyrajzi szám
	komfortfokozat
	alapterület
     (nm)

	1.
	1143 Bp., Gizella út 59. fszt. 1.
	32331/0/A/1
	komfortos
	26

	2.
	1141 Bp., Szenice utca 8. as. 3.
	31268/84/A/3
	komfortos
	35

	3.
	1143 Bp., Szobránc utca 16. 3. em. 4.
	32520/0/A/18
	komfortos
	43

	4.
	1147 Bp., Telepes utca 8. B. ép. fszt. 9.
	31108/0/B/7
	komfortos
	29



Határidő a határozathozatalra: 2023. február 23.
Felelős: Horváth Csaba polgármester (Főmérnökség/Lakáshasznosítási Osztály vezetője útján)




2. melléklet a 123-139/2023 számú előterjesztéshez


Határozati javaslat

Budapest Főváros XIV. Kerület Zugló Önkormányzata Képviselő-testülete
..../2023. (……….) önkormányzati határozata
az Önkormányzat tulajdonában álló lakatlan, félkomfortos lakások elidegenítésre történő
kijelöléséről

Budapest Főváros XIV. Kerület Zugló Önkormányzata Képviselő-testülete úgy dönt, hogy Budapest Főváros XIV. Kerület Zugló Önkormányzata elidegenítésre kijelöli az alábbi tulajdonában álló lakatlan, félkomfortos ingatlanokat:

	sorszám
	                  lakás címe
	helyrajzi szám
	komfortfokozat
	alapterület
     (nm)

	1.
	1149 Bp., Bíbor utca 5. 1. em. 17.
	32018/0/A/15
	félkomfortos
	29

	2.
	1146 Bp., Thököly út 85. B. ép. fszt. 9A.
	32583/0/B/3
	félkomfortos
	35



Határidő a határozathozatalra: 2023. február 23.
Felelős: Horváth Csaba polgármester (Főmérnökség/Lakáshasznosítási Osztály vezetője útján)


[bookmark: _GoBack]3. melléklet a 123-139/2023 számú előterjesztéshez

Határozati javaslat

Budapest Főváros XIV. Kerület Zugló Önkormányzata Képviselő-testülete
..../2023. (……….) önkormányzati határozata
az Önkormányzat tulajdonában álló lakatlan, komfort nélküli lakások elidegenítésre történő kijelöléséről

Budapest Főváros XIV. Kerület Zugló Önkormányzata Képviselő-testülete úgy dönt, hogy Budapest Főváros XIV. Kerület Zugló Önkormányzata elidegenítésre kijelöli az alábbi tulajdonában álló lakatlan, komfort nélküli ingatlanokat:

	sorszám
	                  lakás címe
	helyrajzi szám
	komfortfokozat
	alapterület
     (nm)

	1.
	1143 Bp., Cserei utca 1/B. as. 4.
	32597/0/A/2
	komfort nélküli
	20

	2.
	1147 Bp., Benkő utca 5. fszt. 2.
	31485/4/A/2
	komfort nélküli
	30

	3.
	1147 Bp., Fűrész utca 23. mfszt. 3.
	31337/0/A/3
	komfort nélküli
	30



Határidő a határozathozatalra: 2023. február 23.
Felelős: Horváth Csaba polgármester (Főmérnökség/Lakáshasznosítási Osztály vezetője útján)
8

